Дзякуючы дапамозе Міністэрства культуры ў хуткім часе выйдзе кніга “Філармонія скрозь прызму часу”. Мы ж сустрэліся з яе аўтарам (і аўтарам двух ранейшых выданняў — “Беларуская дзяржаўная філармонія”, 1981 г., “Музыкі высокае прызванне”, 1988 г.) Георгіем ЗАГАРОДНІМ. Прафесійны журналіст і музыкант, у свой час ён зусім невыпадкова атрымаў ад выдавецтва “Беларусь” замову на такую кнігу: у 1971 — 77 гг. ён узначальваў філармонію ў якасці дырэктара.